KIRJALLINEN KYSYMYS P-0212/02 esittäjä(t): Bruno Gollnisch (NI) komissiolle. Vaihtokurssikulujen periminen euroalueella.



Virallinen lehti nro 161 E , 10/07/2003 s. 0002 - 0003



KIRJALLINEN KYSYMYS P-0212/02 esittäjä(t): Bruno Gollnisch (NI) komissiolle (30. tammikuuta 2002) Aihe: Vaihtokurssikulujen periminen euroalueella Nyt on kulunut kaksi vuotta siitä kun euro otettiin virallisesti käyttöön ekkeinä ja maksumääräyksinä ja kuukausi euroseteleiden ja -kolikoiden käyttöönottamisesta Euroopan unionin alueella. Kaikkien vaihtokurssikulujen oli määrä näin ollen jäädä pois käytöstä euroalueella sijaitsevien pankkien välisestä maksuliikenteestä, mutta näin ei ole tapahtunut. Itse asiassa jossakin euroalueen maassa kirjoitetusta ekistä, joka lunastetaan jossakin toisessa euroalueen maassa on edelleen maksettava samat pankkikulut kuin aiemminkin. Käteisnostoista ja esimerkiksi Visa-kortilla maksamisesta jossakin muussa kuin siinä maassa, jossa pankki- ja luottokortti on annettu, on maksettava pankkikulut ja jopa kansainvälisistä tilisiirroista on maksettava edelleen huomattavia pankkikuluja, joita voitiin aiemmin perustella valuutanvaihtotoimilla, joita ei enää ole. Tällaiset väärinkäytökset loukkaavat Rooman sopimuksessa annettuja määräyksiä pääomien ja palvelujen vapaasta liikkuvuudesta sekä yhtenäisistä rahoitusmarkkinoista, joiden perustamisen merkitystä on erityisesti korostettu Maastrichtin sopimuksessa. Tällä tavoin mitätöityy yhteisen rahan puolustajien esittämä pääasiallinen hyöty eli vaihtokulujen poistuminen. Mihin toimiin komissio aikoo ryhtyä lopettaakseen tällaiset pääomien ja palvelujen vapaata liikkuvuutta ja rahoitusmarkkinoiden yhtenäisyyttä loukkaavat toimet? Eikö komission mielestä tässä ole kyse väärinkäytöksistä, koska pankkikulut ovat edelleen yhtä suuria kuin aiemminkin, vaikka valuuttatoimintoihin liittyvät epävarmuustekijöiden ei enää pitäisi vaikuttaa niihin? Eikö tällaiset väärinkäytökset anna olettaa, että eurooppalaisen pankkijärjestelmän tiettyjen pääasiallisten toimijoiden välillä on olemassa laittomia sopimuksia? Frits Bolkesteinin komission puolesta antama vastaus (27. helmikuuta 2002) Komissio on jo yli kymmenen vuotta hakenut ratkaisua rajatylittävien maksujen kustannuksiin. Komission tavoitteena on luoda yhtenäinen maksualue, jossa kansallisten ja rajatylittävien maksujen välillä ei ole eroa. Tämän vuoksi komissio antoi heinäkuussa 2001 ehdotuksen asetukseksi, jonka mukaan rajatylittävistä euromääräisistä maksuista perittävät kulut olisivat samat kuin vastaavanlaisista maksuista lähtövaltion sisäisessä maksuliikenteessä perittävät kulut. Rajatylittävistä euromääräisistä maksuista 19. joulukuuta 2001 annettu Euroopan parlamentin ja neuvoston asetus (EY) N:o 2560/2001(1) hyväksyttiin 19. joulukuuta 2001 ja osa sen säännöksistä tuli voimaan 31. joulukuuta 2001. Euromääräisissä käteisnostoissa automaateista ja korttimaksuissa kulujen on oltava samat maan sisäisessä ja rajatylittävässä maksuliikenteessä 1. päivästä heinäkuuta 2002 alkaen. Siihen asti pankit ja luottokorttiyhtiöt voivat säilyttää erilaisen hintarakenteen rajatylittäviä euromääräisiä maksuja varten. Tilisiirroissa sovelletaan saman hinnoittelun periaatetta maan sisäisessä ja rajatylittävässä maksuliikenteessä 1. heinäkuuta 2003 alkaen. Saman hinnoittelun periaatetta ei kuitenkaan sovelleta ekkeihin (ks. komission vastaus Mary Banottin kirjalliseen kysymykseen E-3681/01(2)). (1) EYVL L 344, 28.12.2001. (2) Katso sivu 2.